open-index/open-wikipedia-markdown huggingface dataset:
ரங்கா தி தொங்கா (திரைப்படம்)

**ரங்கா தி தொங்கா** என்பது ஜி. வி. சுதாகர் நாயுடு இயக்கிய தெலுங்குத் திரைப்படம் ஆகும். இதில் ஸ்ரீகாந்த் மற்றும் விமலா ராமன் நடித்துள்ளனர். இந்தத் திரைப்படம் 30 டிசம்பர் 2010 அன்று வெளியிடப்பட்டது.

இத்திரைப்படம் நடிகர் சிறீகாந்தின் 101 வது திரைப்படம் ஆகும். இத்திரைப்படத்தில் இராயலசிம்மா இடத்தினை அடிப்படையாகக்கொண்டு கதைகளம் அமைக்கப்பட்டிருந்தது.

## நடிகர்கள்

* சிறீகாந்த் -ரெங்கா / பவானி பிரசாத்
* விமலா ராமன் - இன்ஸ்பெக்டர் மங்கம்மா
* ரம்யா கிருஷ்ணன் -பவானி பிரசாதின் மனைவி
* தெலுங்கானா சகுந்தலா
* ஜி. வி. சுதாகர் நாயுடு
* ஜெய பிரகாஷ் ரெட்டி
* நாகேந்திர பாபு - காவல் ஆய்வாளர்
* சித்திரம் சீனு
* ஜோதி
* புவனேசுவரி
* சாக்சி சிவானந்த்
* சுமன் செட்டி
* சலபதி ராவ்
* திருப்பதி பிரகாசு
* சிவாஜி ராஜா

## ஒலிப்பதிவு

## குறிப்புகள்

## வெளி இணைப்புகள்

* http://www.bharatmovies.com/hindi/info/meri-warrant.htm  
* https://www.youtube.com/watch?v=Gx7yhYjJpXM 
* http://muvyz.com/moviepage/eq258139 
* http://www.asklaila.com/movie/Surat/Meri-Warrant/6087/

பகுப்பு:2010 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
நியாக்கிம் கேட்வெக்

**நியாக்கிம் கேட்வெக்** ஒரு தென் சூடான்- அமெரிக்கன் மாடல் ஆவார். இவரின் கருமையான தோல் நிறம் கவனம் பெற்று, இன்ஸ்ட்டாகிராம் செயலில்  குறிப்பிடத்தக்க புகழ் அடைந்திருக்கின்றார்.

## சுயசரிதை
கேட்வெகின் பெற்றோர்கள் தென் சூடானில் வாழ்ந்தனர். அவர்கள் தென் சூடான் உள்நாட்டுப் போர் காலத்தில் கேட்வெகின் பிறந்தார். அவரது பெற்றோர் தென் சூடானில் இருந்து தப்பித்து செல்லும் போது  எத்தியோப்பியாவில் நையகிம் எனுமிடத்தில் பிறந்தார். அங்கு அவர்கள் அகதி முகாம்களில் வசித்து வந்தனர். கடைசியில் அவர் தனது குடும்பத்துடன் அமெரிக்காவுக்கு குடிபெயர்ந்தார், அதே நேரத்தில் அவருக்கு 14 வயது. முதலில் நியூயார்க்கின் பஃபேலோவில் குடியேறினார், பின்னர் அவர் மினசோட்டாவின் மினியாபோலிஸுக்கு குடிபெயர்ந்தார்.

அவர் தென் சூடானில் பிறக்கவில்லைன்றாலும், தன் பூர்வீகம் தெற்கு சூடான் எனவே கருதுகிறார். செயின்ட் கிளவுட் ஸ்டேட் பல்கலைக்கழகத்தில்ஒரு பேஷன் ஷோவில் பங்கேற்ற பிறகு வடிவழகு வாழ்க்கையைத் தொடங்கினார். அவர் 2017 ஆம் ஆண்டு *ஜிக்சா* படத்திற்கான விளம்பர சுவரொட்டிகளில் தோன்றியுள்ளார்.

## சமூக ஊடகம்
கேட்வெக் இயற்கையாகவே கருமையான தோல் நிறத்திற்கு பெயர் பெற்றார். இவரை கருமையின் ராணி என்று செல்லப்பெயர் வைத்து அழைக்கின்றனர்.  கேட்வெக் தன்னுடைய நிறத்தின் காரணமாக விமர்சனங்களையும், பிரட்சனைகளையும் ஏதிர் கொண்டார்,  ஆனால் அவரது ரசிகர்கள் அவரின் நிறத்தினைப் போற்றினர். இன்ஸ்ட்டாகிராம் செயலியில் 5,50,000 மில்லியன் பின் தொடர்பவர்கள் இருக்கின்றார்கள்.

## குறிப்புகள்

## வெளி இணைப்புகள்
* இன்ஸ்டாகிராம் செயலியில் கேட்வெக்கின் பக்கம்
* பிபிசி இணைய இதழில் சிறப்பு கட்டுரை

பகுப்பு:வாழும் மக்கள்
த சேப் ஆஃப் வாட்டர்

***த சேப் ஆஃப் வாட்டர் ()*** 2017 ஆம் ஆண்டு வெளீவந்த ஒரு அமெரிக்க காதல் திரைப்படம் ஆகும். 1962 ஆம் ஆண்டு  பால்ட்டிமோர், மேரிலாந்து அமைப்பில் திரைப்படம் எடுக்கப்பட்டுள்ளது. படமாக்கல் ஆமில்டன், ஒண்டாரியோ, கனடாவில் , ஆகத்து - நவம்பர் 2016 இல் நடை பெற்றது.
## மேற்கோள்கள்

## வெளியிணைப்புகள்

* 
* 
* 
* 

பகுப்பு:2017 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:ந.ந.ஈ.தி திரைப்படங்கள்
ஏ. ஆர். நாப்

thumb|வலது|ஆர்தர் ரோலண்ட் நாப்
**சர் ஆர்தர் ரோலண்ட் நாப் (**Sir Arthur Rowland Knapp) (பிறப்பு: 1870 திசம்பர் 10 - இறப்பு: 1954 மே 22)  இவர் ஓர் பிரித்தானிய அரசு ஊழியர் ஆவா., இவர் 1923 முதல் 1926 வரை சென்னை ஆளுநரின் நிர்வாகக் குழுவின் வருவாய் உறுப்பினராகப் பணியாற்றியுள்ளார். மேலும் பிரித்தானிய பேரரசின் ஆணைக்குழுவின் தளபதியாகவும், விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும் மற்றும்  விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.

## ஆரம்ப கால வாழ்க்கை
ஆர்தர் நாப் 1870 இல் *வூல்ஸ்டனில்* *லெப்டினன்ட் கர்னல் சார்லஸ் பாரெட் நாப்* என்பவருக்குப் பிறந்தார். *வெஸ்ட்மின்ஸ்டர்* பள்ளி மற்றும் ஆக்சுபோர்டில் உள்ள ஒரு கிறித்துவ தேவாலயப் பள்ளியில் கல்வி பயின்றார். இவர் *புளோரன்ஸ் ஆனி மூர்* என்பவரை 1899 ஆகஸ்ட் 9 அன்று இந்தியாவின் சென்னையில் மணந்தார். இவரின் மனைவி *புளோரன்ஸ்* புனித *எட்மண்ட்ஸ் ஹால்* ஆக்சுபோர்டு கல்லூரியின் முதல்வர்  *எட்வர்ட் மூர்* என்பவரின் மகளாவார்.

இவரின் மகள் மார்கரெட் எல்ப்ரெடா நாப் பிரபல அரச கடற்படை அதிகாரி மற்றும் கடற்படை புலனாய்வு இயக்குநர் அந்தோனி பசார்ட் என்பவரை மணந்தார். மேலும் இறையியலாளர்  சர் அந்தோணி எப். பசார்ட் என்பவர் இவரது பேரன் ஆவார்.

## தொழில்
நாப் 1891 இல் இந்திய ஆட்சிப் பணியில் சேர்ந்தார். சென்னை மாகாணத்தின் மலபார் மாவட்ட உதவி ஆட்சியர் மற்றும் நீதிபதியாகப் பணியாற்றினார். 1899 ஆம் ஆண்டில், இவர் வருவாய்த்துறை வாரியத்தின் கீழ் செயலாளராக நியமிக்கப்பட்டார். நாப் 1919ஆம் ஆண்டில் பிரித்தானிய பேரரசின் ஆணைக்குழுவின் தளபதியாக நியமிக்கப்பட்டார்.,  1922ஆம் ஆண்டில் விக்டோரியா மகாராணி நிறுவிய வீரத்தின் ஒரு வரிசையாக இந்திய நட்சத்திரத்தின் மிக உயர்ந்த ஆணையாகவும்    1924இல் விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாகவும் இருந்தார்.).

## சட்டமன்றம்
1923ஆம் ஆண்டில், நாப் சென்னை சட்டமன்றத்திற்கு பரிந்துரைக்கப்பட்டார் . இதில் 1923 முதல் 1926 வரை பணியாற்றினார்.

## இறப்பு
நாப்  1954 மே 22 அன்று தனது 83 வயதில் இறந்தார்.

## குறிப்புகள்

பகுப்பு:சென்னை மாகாணம்
பகுப்பு:1954 இறப்புகள்
பகுப்பு:1870 பிறப்புகள்
ஆரணி அரண்மனை

**ஆரணி அரண்மனை** தமிழ்நாட்டில், திருவண்ணாமலை மாவட்டத்தில் உள்ள ஆரணியில் அமைந்துள்ள அரண்மனை ஆகும். இந்த அரண்மனை முதலில் ஆரணி ஜாகீர்களால் கட்டப்பட்டதாகும். 

இந்த அரண்மனை ஆரணி - வேலூர் தேசிய நெடுஞ்சாலையில் வடக்குப் புறமாக சென்று பூசிமலைக்குப்பம் எனும் இடத்தில் தனித்த காட்டில் தனித்து நிற்கிறது இந்த ஜாகீர் கால அரண்மனை ஆகும்.

ஒரு ஆங்கிலேய பெண்ணின் மீது கொண்ட காதலால் தனி பங்களாவை கட்டியவர் திருமலை ஜாகீர் சாகீப் ஆவார். அந்த பெண்ணுடன் இந்த அரண்மனையில் வாழ்ந்து வந்ததாக வரலாறு உள்ளது. இந்த அரண்மனை பிரெஞ்சு கட்டிட கலை அம்சங்களை கொண்டுள்ளது.

இந்த ஆரணி அரண்மனை “பிரெஞ்சு பெண்” பற்றிய காதல் கதையையும் மற்றும் பிரெஞ்சு பங்களா என்று அழைக்கப்படும் ஆரணி ஜாகிர்தாரின் அரண்மனைகளில் ஒன்றாக இருக்கும் என்பதற்கான சான்றுகளும் கட்டிடத்தின் நுழைவாயிலில் உள்ள லத்தீன் குடும்ப குறிக்கோள் மூலம் கண்டறிய முடிகிறது. .

## இதனையும் காண்க

* ஆரணி ஜாகீர்

* ஆரணி கோட்டை

* ஆரணி சண்டை

* ஆரணி

## மேற்கோள்கள்

பகுப்பு: திருவண்ணாமலை மாவட்டம் 
பகுப்பு:தமிழ்நாட்டு அரண்மனைகள்
பகுப்பு:தமிழ்நாட்டிலுள்ள அருங்காட்சியகங்கள்
நா. தட்டக்கல்

**நா. தட்டக்கல்** அல்லது **என். தட்டக்கல்** (N.Thattakal) என்பது, தமிழ்நாட்டின் கிருஷ்ணகிரி மாவட்டம், காவேரிப்பட்டணம் ஊராட்சி ஒன்றியத்தில், நாகரசம்பட்டி பேரூராட்சிக்கு உட்பட்ட ஒரு ஊராகும்.

## ஊரின் சிறப்பு
இவ்வூரனது பழஞ்சிறப்பு வாய்ந்த ஒரு ஊராகும். இதற்கு சான்று கூறுவதாக தட்டக்கல் கோட்டை என்ற பெயரிலான ஒரு பழங்கால கோட்டை உள்ளது. இக்கோட்டையானது ஐதர் அலி, திப்பு சுல்தான் ஆகியோர் ஆங்கிலேயருக்கும் இடையில் நடந்த போர்களில் சிறப்பாக இடத்தை வகித்தது. இந்த ஊரில் கண்டுபிடிக்கப்பட்ட கி.பி. 1287 ஆண்டய போசள மன்னன் வீர இராமநாதனின் 33 ஆம் ஆட்சியாண்டு கல்வெட்டு கண்டுபிடிக்கப்பட்டது. இக்கல்வெட்டின்படி தட்டக்கல் ஊரானது 650 ஆண்டுகளுக்கு முன்பு *தத்தக்கல்* என அழைக்கப்பட்டது தெரியவருகிறது.    
## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
சர்மிளா பிஸ்வாஸ்

**சார்மிளா பிசுவாசு** (Sharmila Biswas) என்ற இவர் ஓர் குறிப்பிடத்தக்க இந்திய பாரம்பரிய நடனக் கலைஞரும் மற்றும் ஒடிசி நடனபயிற்சியாளரும் ஆவார்.  இவர், குரு கேளுச்சரண மகோபாத்திராவின் சீடராவார். 1995 ஆம் ஆண்டில், கொல்கத்தாவில் 'ஒடிசி விசன் அண்ட் மூவ்மென்ட் செண்டர்' என்ற நிருவனத்தை நிறுவினார். அங்கு இவர் கலை இயக்குநராக இருக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.

2012 ஆம் ஆண்டில், சார்மிளா பிசுவாசுக்கு இந்திய சங்கீத நாடக அகாதமியால் இவருக்கு சங்கீத நாடக அகாதமி விருது வழங்கப்பட்டது. இந்த அமைப்பு, இசை, நடனம் மற்றும் நாடகத்திற்கான தேசிய அகாதமியாகும்.

## ஆரம்பகால வாழ்க்கை மற்றும் கல்வி
சார்மிளா பிசுவாசு இந்தியாவிலுள்ள கொல்கத்தாவில் பிறந்து வளர்ந்தார். அங்கு இவர் தனது எட்டு வயதிலிருந்தே நடனம் கற்கத் தொடங்கினார். இவருக்கு பதினாறு வயதாக இருந்தபோது, முரளிதரன் மசியின் கீழ் ஒடிசி நடனத்தில் பயிற்சியைத் தொடங்கினார். அதன் பின்னர் கேளுச்சரண மகோபாத்ராவிடம் தனது பயிற்சி பெற்றார்.

இதனையடுத்து, கலாநிதி நாராயணனிடமிருந்து அபிநயத்தைக் கற்றுக்கொண்டார்.

## தனிப்பட்ட வாழ்க்கை
சுகாதார மேலாண்மையில் நிபுணத்துவம் வாய்ந்த மருத்துவராக இருக்கும் சுவபன் குமார் பிசுவாசை, சார்மிளா 1987 இல் திருமணம் செய்து கொண்டார். இவர்கள் தற்போது கொல்கத்தாவில் வசித்து வருகின்றனர். இவர்களுக்கு சௌமிக் பிசுவாசு என்ற ஒரு மகன் உள்ளார்.

## தொழில்
பல ஆண்டுகளாக, பிசுவாசு எலிபண்டா, கசுரகோ நடன விழா மற்றும் கோனார்க் நடன விழாவில் பங்கு கொண்டு நிகழ்ச்சிகளை நடத்தியுள்ளார்.  மேலும், இங்கிலாந்து, ஐக்கிய அமெரிக்கா, செருமனி, உருசியா, துபாய் மற்றும் வங்காள தேசம் ஆகிய வெளிநாடுகளில் சுற்றுப்பயணம் செய்து கலை விழாக்களில் பங்கேற்றுள்ளார். தற்போது, இவர் பாரம்பரிய ஒடிசி நடனம் மற்றும் இவரது சோதனை நடன படைப்புகளை செய்து வருகிறார்.

இவர், ஒடிசாவின் கோயில் நடனக் கலைஞர்கள் நிகழ்த்திய பண்டைய மகரி நடனம் குறித்தும் விரிவான ஆராய்ச்சி செய்துள்ளார். 1995 ஆம் ஆண்டில், கொல்கத்தாவில் ஒடிசி விசன் அண்ட் மூவ்மெண்ட் செண்டர் என்ற நிறுவனத்தை (ஓவிஎம்) நிறுவினார். அங்கு கலை இயக்குநராக உள்ளார். மேலும் இளம் நடனக் கலைஞர்களுக்கு பயிற்சி அளிக்கிறார். இந்நிறுவனம் நடனக்களைப் பற்றிய தகவல்கள் கொண்ட தொகுப்பு மையத்தையும் நடத்துகிறது.

இவர், 2009 ஆம் ஆண்டில், கிழக்கு மற்றும் வடகிழக்கு இந்தியாவின் பாரம்பரிய நடனங்களின் ஆண்டு விழாவான *பூர்வ தாராவைத்* தொடங்கினார்.

## விருதுகள்
இந்தியாவின், புரியின் தேவதாசி முறையை அடிப்படையாகக் கொண்ட *சம்பூர்ணா*  என்கிற இவரது நடன தயாரிப்புக்காக அரசாங்கத்தின் தகவல் மற்றும் ஒளிபரப்பு அமைச்சகத்தின் "சிறந்த நடன விருது" இவருக்கு  வழங்கப்பட்டது.  1998 ஆம் ஆண்டில், மேற்கு வங்காள அரசின் தகவல் மற்றும் ஒளிபரப்புத் துறையிலிருந்து 1998 ஆம் ஆண்டில் சிறந்த நடனத்திற்கான உதய் சங்கர் விருது இவருக்கு வழங்கப்பட்டது. 2010 இல், பிசுவாசுக்கு மகாரி விருதுகள் வழங்கப்பட்டன. 2012 ஆம் ஆண்டில், இசைக் கலைஞர்களுக்கான மிக உயர்ந்த விருதான சங்கீத நாடக அகாதமி விருதை, இந்தியாவின் இசை, நடனம் மற்றும் நாடகத்திற்கான தேசிய அகாதமியான சங்கீத நாடக அகாதமி இவருக்கு வழங்கியது.

## குறிப்புகள்

## வெளி இணைப்புகள்
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:ஒடிசி நடனக் கலைஞர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
இராமவர்ம குலசேகரன்

**இராமவர்மன்** (11ஆம் நூற்றாண்டின் பிற்பகுதி  ), என்பவர் **குலசேகரப் பெருமாள் சக்கரவர்த்திகள்** என்ற பெயரில், இடைக்கால கேரளாவின் சேர வம்சத்தின் கடைசி மன்னராக இருந்தார்.   இவர் மிகவும் வெற்றிகரமான, சக்திவாய்ந்த சோழ சாம்ராச்சியத்திற்கு எதிரான போர்களுக்கு மிகவும் பிரபலமானவர் ஆவார்.  

சேரபெருமாள் மன்னரின் நேரடி அதிகாரம் மத்திய கேரளவில் தலைநகர் மாகோட்டை (மகோதயா, இன்றைய கொடுங்கல்லூர்) சுற்றியுள்ள நாட்டிற்குள் மட்டுப்படுத்தப்பட்டிருந்தது.  இவரது அரசாட்சி உள்ளூர் தலைவர்கள் அரசியல் மற்றும் இராணுவ ரீதியாக ஒப்பிடும்போது பெயரளவில் இருந்தது. நம்பூதிரி பிராமணர்களுக்கு மத மற்றும் சமூக விஷயங்களில் பெரும் அதிகாரம் இருந்தது.  

இராமவர்மனின் ஆட்சி காலங்கள் குறித்த தேதியிட்ட கல்வெட்டுகள் கொயிலாண்டிக்கு அருகிலுள்ள பந்தலயானி கொல்லம் என்ற இடத்தில் காணலாம் .திருவல்லூர் (பெரியாறு), சங்கனாச்சேரிக்கு அருகிலுள்ள பெருன்னா நெடும்புரம் தாலி (பாரதப்புழா) மற்றும் கொல்லம் ஆகிய இடங்களில் காணலாம்.  இராமவர்மனைப் பற்றிய கடைசி கல்வெட்டு தஞ்சையின் திருவலஞ்சுழியில் காணப்படுகிறது. (விக்கிரம சோழ மன்னனின் ஆட்சி ஆண்டில் தேதியிடப்பட்டுள்ளது)  

இராமவர்மனின் ஆட்சி காலத்தில் வேனாடு (தெற்கு கேரளா) புதிய சோழர்களால் ஆக்கிரமிப்பைக் கண்டது. கி.பி 1097இல் விழிஞ்சம் மற்றும் கொல்லம் துறைமுகங்கள் சோழ-பாண்டிய படைகளால் கைப்பற்றப் பட்டது. இருப்பினும், கி.பி 1102 இல் சேரரால் கொல்லத்தை மீட்டெடுக்க முடிந்தது. பொ.ச. 1102 தேதியிட்ட ஒரு பதிவில், ராஜா தனது நான்கு அமைச்சர்கள், ஆயிரம் நாயர் வீரர்களின் தலைவர் மற்றும் எரநாட்டின் தலைவரான மன விக்ரம புந்துராக்கோன் (சமோரின்) ஆகியோருடன் கொல்லத்தில் ஒரு படைக்குத் தலைமை தாங்கினார் என்று கூறுகிறது.  கி.பி. 1102 மற்றும் 1118 ஆகிய ஆண்டுகளில் சோழர்கள் கொல்லம் மற்றும் விழிஞ்சம் ஆகிய இடங்களை மீண்டும் கைப்பற்றினர். இதன் மூலம் சேர மன்னர் சோழர்களுக்கு கப்பம் செலுத்த வேண்டிய கட்டாயம் ஏற்பட்டது.  

இராமவர்மனின் ஆட்சியின் இறுதி காலத்தில் கொடுங்கல்லூர் சேர இராச்சியத்தின் இரண்டாவது தலைமையகமாக கொல்லம் செயல்பட்டது. அறிஞர்களின் கூற்றுப்படி, "வேனாட்டின் விசுவாசத்தைப் பாதுகாப்பதில் கொல்லத்தின் பழைய ஆளும் குலத்துடனான திருமண உறவுகளின் மூலோபாய நன்மையும் தெற்கு கேரளாவில் தொடர்ச்சியான சோழ-பாண்டிய தாக்குதல்களின் வெளிச்சத்தில் கருதப்படலாம்".  12ஆம் நூற்றாண்டின் ஆரம்பத்தில் கொல்லத்தின் ஆட்சியாளர் வீர கேரளா என்பவர் கடைசி சேர மன்னனின் மகன் என்று ஒரு பாரம்பரியம் உள்ளது.  

* சேர வம்சம் 
* முதலாம் குலோத்துங்க சோழன்

## குறிப்புகள்

பகுப்பு:தமிழ் வரலாறு
சஜ்ரா மற்றும் கோஜ்ரா கோட்டை

**சஜ்ரா மற்றும் கோஜ்ரா** (Sajra and Gojra Forts) என்பது இந்தியாவின் தமிழ்நாட்டில் வேலூர் நகரத்தின் கிழக்கே நாமம் மலையின் மேல் கட்டப்பட்ட கோட்டைகள் ஆகும். சஜ்ரா மற்றும் கோஜ்ரா என்பதற்கு முறையே "புத்திசாலியானது" மற்றும் "அழகானது" என்று பொருள்.  

## வரலாறு
1678 ஆம் ஆண்டில், சத்ரபதி சிவாஜியின் இராணுவத்தால் வேலூர் கோட்டை முற்றுகையிடப்பட்டபோது, வேலூர் கோட்டையின் தளபதி அப்துல்லா கான் ( அபிசீனியன் ) கோட்டையை பாதுகாத்தார். சத்ரபதி சிவாஜி தனது படைத்தலைவர் சப்னிஸ் நர்ஹரி ருத்ரா என்பவரை 2000 குதிரைப்படை மற்றும் 5000 காலாட்படையுடன் முற்றுகையைத் தொடர நியமித்தார். முற்றுகை பதினான்கு மாதங்கள் நீடித்தது. வேலூர் கோட்டையிலிருந்து சுமார் 2 கி.மீ தூரத்தில் உள்ள மலை உச்சியில் சஜ்ரா மற்றும் கோஜ்ரா என்ற இரண்டு சிறிய கோட்டைகளை அவர் கட்டினார். இந்த கோட்டைகளிலிருந்து வேலூர் கோட்டை ஆதிக்கம் செலுத்தப்பட்டது . வேலூர் கோட்டையை பாதுகாத்த 500 வீரர்களில் 400 பேர் கொல்லப்பட்டனர் என்று கூறப்படுகிறது. வேலூர் கோட்டையை பாதுகாத்து வந்த அப்துல்லா கான் 1678 ஆகஸ்ட் 21 அன்று சரணடைந்தார். பின்னர், மராட்டியப் பேரரசு வேலூர் கோட்டையை பலப்படுத்தி 30 ஆண்டுகள் ஆட்சி செய்தது.  

## மேலும் காண்க
* வேலூர்
* வேலூர்க் கோட்டை
* வேலூர் ஜலகண்டேசுவரர் கோயில்
* இந்தியாவில் உள்ள கோட்டைகளின் பட்டியல்

## குறிப்புகள்

## வெளி இணைப்புகள்

பகுப்பு:மராட்டியப் பேரரசு
பகுப்பு:தமிழகக் கோட்டைகள்
பகுப்பு:Pages using deprecated image syntax
சாமா பாட்

குரு **ஷாமா பாட்**  (*Shama Bhate*, மராத்தி: शमा भाटे) (பிறப்பு: அக்டோபர் 6, 1950) ஷாமா தை என்றும் அழைக்கப்படுபவர்,  இந்தியாவின் கதக் நடனக் கலைஞர்களில்  ஒருவர் ஆவார். இவரது தொழில் வாழ்க்கையானது 40 ஆண்டுகளுக்கும் மேலாக நீடித்தது உள்ளது, இவர் 4 வயதிலிருந்தே கதக் நடனத்தைக் கற்று நிகழ்ச்சிகளை நிகழ்த்தி வருகிறார். மேலும் கதக் ஆசிரியராக இருந்து, இந்தியாவில் பல கதக் நடனக் கலைஞர்களுக்கு நடனப் பயிற்சி அளிக்கிறார். புனேவில் உள்ள இவரது நடன அகாடமியான நட்ரூப்பின்  கலை இயக்குநராகவும் உள்ளார் 

## தனிப்பட்ட வாழ்க்கை
குரு ஷாமா பாட் பெல்காமில் (இப்போது பெலகாவி) 6 அக்டோபர் 1950 இல் பிறந்தார். இவரது பெற்றொர்களான திருமதி குலாப் பைசா நாயக் மற்றும் ஸ்ரீ கணகதர் ஜி நாயக் ஆகியோருக்கு மகளாகப் பிறந்தார். இவர் 1974 ஆம் ஆண்டில் குரு ரோகிணி பாட்டேவின் மகனான சனத் பாட்டேவை மணந்தார். இவர்களுக்கு  அங்கத் பாட் என்ற ஒரு மகன் உள்ளார்.

## பயிற்சி
குரு ஷமா பாட் குரு திருமதி ரோகிணி பாட்டின்  முதன்மை சீடர் மற்றும் மருமகள் ஆவார். மேலும் இவர் கதக் சாம்ராட் பண்டிட்  பிர்ஜு மகாராஜ் மற்றும் பண்டிட். மோகன்ராவ் கல்லியன் புர்கர் ஆகியோரிடம் இருந்தும் பயிற்சி பெற்றுள்ளார். மேற்கூறிய குருக்களிடமிருந்தும், சுய கற்றலிலினாலும் பல ஆண்டு கற்றல் அனுபவர்த்தினால்  கதக் நடனத்தின் இவர் இவற்றை கலந்தார். இது 'தாளம்' மற்றும் 'லயம்' ஆகியவற்றில் சிறப்பு உள்ளீடுகளைக் கொண்டதாக ஆனது .

குரு ஷாமா பாட் பல ஆண்டுகளாக,  இந்தியாவிலும் வெளிநாட்டிலும் சுயாதீனமாக ஆடுபவர்களுக்கும், ஆடலைக் கற்பிக்கும் பல தொழில்முறை கதக் நடனக் கலைஞர்களுக்கு பயிற்சி அளித்துள்ளார். புனே பல்கலைக்கழகத்தின் லலித் கலா கேந்திரா, மும்பை பல்கலைக்கழகத்தின் நாலந்தா கல்லூரி, நாக்பூர் பல்கலைக்கழகத்தின் பாரத் கல்லூரி, புனேவில் உள்ள பாரதி வித்யாபீடம் ஆகியவற்றில் மூத்த குருக்களில் ஒருவராகவும் பல பல்கலைக்கழகக் குழுக்களில் உள்ளார். இவரது வழிகாட்டுதலில் முப்பதுக்கும் மேற்பட்ட மாணவர்கள் பல்வேறு பல்கலைக்கழகங்களில் முதுகலை பட்டம் பெற்றுள்ளனர். மேலும் 12 மாணவர்களுக்கு HRDC தேசிய உதவித்தொகை (மூத்த மாணவர்களுக்கு) வழங்கப்பட்டுள்ளது. மேலும் CCERT உதவித்தொகை (இளைய மாணவர்களுக்கு) வழங்கப்பட்டுள்ளது.

## நடன அமைப்பு பணிகள்
குரு சாமா பாட்டேவின் நடனப் பணிகள்  விரிவானது. இவர் கதக்கின் பாரம்பரிய  மற்றும் சமகால வடிவம் என இரண்டிலும் பரிசோதனை முயற்சிகளை மேற்கொண்டுள்ளார். பாரம்பரிய மற்றும் செவ்வியல் இசைத் தொகுப்புகளாக - டால்ஸ், தரனாஸ், தும்ரிஸ் போன்றவற்றின் தொகுப்பை இவர் உருவாக்கியுள்ளார். தனது சொந்த கண்ணோட்டத்துடன் உருவாக்கியுள்ளார். 2015 ஆம் ஆண்டிலிருந்து மிகச் சமீபத்திய தயாரிப்பாக, இந்திய வீரகாவியமான மகாபாரதத்தில்  ஈர்க்கப்பட்டு, 7 வெவ்வேறு இந்திய செவ்வியல் மற்றும்  நாட்டுப்புற நடன வடிவங்களைக் கொண்டு அந்த நடனக் கலைஞர்களைக்கொண்டு "அதீத் கி பரச்சாயன் - Reflections on the Mahabharata Saga" என்ற நிகழ்ச்சியை உருவாக்கினார். பாடகி லதா மங்கேஷ்கரின் 85 வது பிறந்தநாள் கொண்டாட்டத்தின் போது நாட்ரூப்பைச் சேர்ந்த இவரது மாணவர்களால் நிகழ்த்தப்பட்ட மற்றொரு நடன அமைப்பு பணியானது, 'பாலா வாகி தேஸ்' என்ற நடன பாலே ஆகும்.

## குறிப்புகள்

## வெளி இணைப்புகள்

* https://www.wikipedia-saswati-sen.com/
* https://www.youtube.com/watch?v=i8UubntiViE/
* https://www.thehindu.com/entertainment/dance/shama-bhate-on-her-artistic-journey/article17475803.ece/

பகுப்பு:வாழும் மக்கள்
பகுப்பு:கதக் நடனக் கலைஞர்கள்
பகுப்பு:1950 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
சுவர்ணமுகி (திரைப்படம்)

***சுவர்ணமுகி*** என்பது 1998 ஆம் ஆண்டு வெளிவந்த தமிழ் நாடகத் திரைப்படம் ஆகும்.

கே. எஸ். அதியமான் இத்திரைப்படத்தினை இயக்கியிருந்தார். இத்திரைப்படத்தில்  தேவயானி,  இராதாகிருஷ்ணன் பார்த்திபன், பிரகாஷ் ராஜ் ஆகியோர் முக்கிய கதாபாத்திரங்களில் நடித்திருக்கின்றனர். ஜெய்கணேஷ், மணிவண்ணன், மற்றும் பாத்திமா பாபு ஆகியோர் உடன் கதாபாத்திரங்களில் நடித்திருக்கின்றனர்.

கே. சேது ராஜேஸ்வரன் இத்திரைப்படத்தினை தயாரித்திருந்தார். சுவரராஜ் இசையமைத்துள்ளார். 20 பிப்ரவரி 1998 இல் வெளிவந்தது.

இத்திரைப்படம் தெலுங்கு மொழியில் சுமன், சங்கவி (நடிகை) மற்றும் சாய் குமார் ஆகியோர் நடிப்பில் மறு ஆக்கம் செய்யப்பட்டது.

## நடிகர்கள்
*இராதாகிருஷ்ணன் பார்த்திபன் - பாண்டியன்
*தேவயானி - சுவர்ணமுகி
*பிரகாஷ் ராஜ் - ஆகாஸ்
*ஜெய்கணேஷ் - பாண்டியன் தந்தை
*மணிவண்ணன் - வரதராஜன் 
*பாத்திமா பாபு - வனஜா
*மனோபாலா- மொழி பெயர்ப்பாளர்
*நிகிதா ஆரியா

## இசை

முக்கோணக் காதல் கதையம்சம் கொண்ட திரைப்படம். முன்னாள் காதலன் ஏமாற்றிவிட்டதாக எண்ணுகிறாள். ஆதலால், தன்னை விரும்பும் ஒருவனை இரண்டாவது காதலானாக கொள்கிறாள். அப்போது,முதல் காதலன் திரும்ப வந்து குறுக்கிடுகிறான். முடிவு என்ன என்பது கதையாகும்.

## ஆதாரங்கள்

## வெளி இணைப்புகள்

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மறு ஆக்கம் செய்யப்பட்ட தமிழ்த் திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
கிரண் செகல்

**கிரண் செகல்** ஒரு இந்திய  பாரம்பரிய **ஒடிசிய** நடன கலைஞர்   ஆவார்  . இவர் புகழ்பெற்ற நடிகர் ஜோஹ்ரா செகலின் மகள். இவர் 1998 ஆம் ஆண்டு பத்மஸ்ரீ விருது பெற்றார்.  இவர்  எம்.கே.சரோஜாவின் சீடர்,  ***செகல்*** உலகம் முழுவதும் நடன நிகழ்ச்சிகளை   நிகழ்த்தியுள்ளார். இவர் 2002 ஆம் ஆண்டில் இந்திய அரசால்   நான்காவது  மிக உயர்ந்த விருது ஆன பத்மஸ்ரீ விருது   ஆல் கவுரவிக்கப்பட்டார்.

## மேலும் காண்க

* ஒடிசி 
* சோரா சேகல்

## குறிப்புகள்

பகுப்பு:ஒடிசி நடனக் கலைஞர்கள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
டிடிடிஏ தொடக்கப்பள்ளி, தச்சநல்லூர்

பகுப்பு:திருநெல்வேலி மாவட்டத்திலுள்ள அரசுப் பள்ளிகள்
டிடிடிஏ தொடக்கக் பள்ளி என்பது திருநெல்வேலியில் இருந்து சுமார் இரண்டு கிலோ மீட்டர் தொலைவில் அமைந்துள்ள தச்சநல்லூர் எனும் கிராமத்தில் அமைந்து உள்ள ஒரு பள்ளிக்கூடம் ஆகும்.

இது தச்சநல்லூரில் இருந்து திருநெல்வேலி டவுணுக்கு  செல்லும் சாலையில் அமைந்துள்ளது
ஒரு ஆண்டுக்கு சுமார் 250 க்கும் மேற்பட்ட  சிறுவர் சிறுமிகள் இலவசமாக ஆரம்ப கல்வி பயின்று வருகின்றார்கள். 
தமிழக அரசு இலவச மதிய உணவுத் திட்டம்,இலவச சீருடைத் திட்டம் ஆகியவைகள் இணைக்கப்பட்டு உள்ளது.இந்த பள்ளிக்கூடம் சுமார் 50 ஆண்டுகள் பழமை வாய்ந்தது.

## இவற்றையும் காண்க
பங்களா நடுநிலைப் பள்ளி, தச்சநல்லூர்

தச்சநல்லூர் ஊராட்சி ஒன்றிய தொடக்கப் பள்ளி

தச்சநல்லூர்

தச்சநல்லூர் வரம் தரும் பெருமாள் கோயில்

தச்சநல்லூர் நெல்லையப்பர் காந்திமதி அம்பாள் கோயில்

தச்சநல்லூர் வேதமூர்த்தி கோயில்

பெரியம்மன் கோவில் தச்சநல்லூர்
## வெளி இணைப்புகள்
மாவட்ட ஆட்சியாளர் தொடர்பு விபரம்
ஊராட்சி ஒன்றிய தொடக்கப் பள்ளி, தச்சநல்லூர்

பகுப்பு:திருநெல்வேலி மாவட்டத்திலுள்ள அரசுப் பள்ளிகள்
தச்சநல்லூர் ஊராட்சி ஒன்றிய தொடக்கப் பள்ளி என்பது திருநெல்வேலி சந்திப்பிலிருந்து இருந்து சுமார் 2 கிலோ மீட்டர் தொலைவில் அமைந்துள்ளது. இது தச்சநல்லூரில் இருந்து திருநெல்வேலி டவுணுக்கு செல்லும் சாலையில் அமைந்துள்ளது. இந்த பள்ளி 82 ஆண்டுகள் பழமையானது. இங்கு ஆண்டிற்கு சுமார் 100 மாணவ மாணவிகள் பயின்று வருகின்றனர். 

இப்பள்ளியில் மாணவ மாணவிகளுக்கு இலவச கணிணி வகுப்புகள், இலவச தமிழ் மற்றும் ஆங்கில கல்வி பயிற்றுவிக்கப்படுகின்றன. தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.

## வரலாறு
இந்த பள்ளி 82 ஆண்டுகள் பழமையானது. 

## பள்ளியின் சிறப்பம்சங்கள்
மாணவ மாணவிகளுக்கு இலவச கணிணி வகுப்புகள், இலவச ஆங்கில கல்வி மற்றும் தமிழக அரசின் அனைத்து இலவச திட்டங்களையும் தன்னகத்தே கொண்டுள்ளது.
## இவற்றையும் காண்க

தச்சநல்லூர் டிடிடிஏ தொடக்கக் கல்வி பள்ளி

பங்களா நடுநிலைப் பள்ளி, தச்சநல்லூர்

தச்சநல்லூர் வரம் தரும் பெருமாள் கோயில்

தச்சநல்லூர் நெல்லையப்பர் காந்திமதி அம்பாள் கோயில்

தச்சநல்லூர் வேதமூர்த்தி கோயில்

## வெளி இணைப்புகள்
மாவட்ட ஆட்சியர் தொடர்பு விபரம்

பள்ளி 82 வது ஆண்டு விழா
அகரம் சிப்பந்தி தொடருந்து நிலையம்

**அகரம் சிப்பந்தி தொடருந்து நிலையம்** (*Agaram Sibbandi railway station*, நிலையக் குறியீடு:*AGM*), இந்தியாவின், தமிழ்நாட்டில், திருவண்ணாமலை மாவட்டத்தில் உள்ள நாயுடுமங்கலம் என்னுமிடத்தில் அமைந்துள்ள ஒரு தொடருந்து நிலையம் ஆகும்.

இந்த  தொடருந்து நிலையத்திலிருந்து வேலூர், காட்பாடி, திருவண்ணாமலை, ஆரணி, விழுப்புரம் ஆகிய நகரங்களுக்கு நேரடியாக தொடருந்து சேவைகள் உள்ளது.

## மேற்கோள்கள்

## வெளியிணைப்புகள்
* அகரம் சிப்பந்தி தொடருந்து நிலையம் Indiarailinfo.

பகுப்பு:திருவண்ணாமலை மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
விஞ்சமூரி சீதாதேவி

**விஞ்சமூரி சீதா தேவி** (Vinjamuri Seetha Devi) இவர் ஓர் இசைக்கலைஞரும், வானொலி வர்ணனையாளரும், பாடகரும், தெலுங்கு நாட்டுப்புற இசைக் கலைஞரும் ஆவார்.  ஆர்மோனியக் கலைஞரும், இசை அமைப்பாளரும், எழுத்தாளருமான விஞ்சமூரி தனது 99-ஆவது வயதில் அமெரிக்காவில் ஹியூஸ்டனில் உடல்நலக்குறைவால் காலமானார். இவரைச் சுற்றியிருந்த இலக்கிய, கலாச்சார சூழல் காரணமாகக் குழந்தைப் பருவத்தில் தனது சகோதரி அனுசுயாவுடன் பாரம்பரிய இசையைக் கற்றுக் கொண்டார். பின்னர் சகோதரிகள் தங்கள் தாய்மாமாவான புகழ்பெற்ற கவிஞர் தேவுலப்பள்ளி கிருட்டிணா சாஸ்திரியின் பல இசை அமைப்புகளுக்கு குரல் கொடுத்தனர்.

ஒரு குழந்தை மேதையாகவும் திறமையான பாடகி, சீதாதேவி தனது 8 வயதில் தனது பாடல்களின் கிராமபோன் பதிவோடு தனது பாடலை அறிமுகப்படுத்தினார். அதன்பிறகு, ஏழு தலைமுறைகளாக, உலகெங்கிலும் உள்ள இலட்சக்கணக்கான இசை இரசிகர்களின் மகிழ்ச்சிக்காக இவர் நாட்டுப்புறப் பாடல்களைப் பாயுள்ளார்.

இந்திய மேடை நடிகரும், தெலுங்கு-சமஸ்கிருத பண்டிதரும், எழுத்தாளருமான விஞ்சமுரி வெங்கட லட்சுமி நரசிம்ம ராவ் என்பவருக்கு 1920 ஆம் ஆண்டு மே 12 ஆம் தேதி காக்கிநாடாவில் பிறந்தார். இவரின் தந்தை ஒரு நாடகக் கலைஞராக இருந்தார். மேலும். அவர் பெண்கள் உள்ளிட்ட குடும்ப உறுப்பினர்களை மொழிகளைக் கற்கவும் இலக்கியம் படிக்கவும் ஊக்குவித்தார். கலா ​​பிரபூர்ணா விருதைப் பெற்ற இவர், தனது எட்டு வயதிலேயே முதல் கிராமபோன் சாதனையைப் பெற்ற ஒரு குழந்தை மேதையாவார்.
காக்கிநாடாவில் பிறந்து வளர்ந்த இவர், பெண்கள் தங்கள் வீடுகளில் இருந்து வெளியே வருவதை ஒரு தடை என்று சமூகம் கருதிய நாட்களில் சமூக சமத்துவத்தை பரப்புவதற்கு இசையை ஒரு கருவியாகப் பயன்படுத்தினர்.

## சுதந்திரப் போராட்டத்தில்
இவர் இந்திய சுதந்திர போராட்டத்தில் தீவிரமாக பங்கேற்றார். மகாத்மா காந்தி, சுபாஷ் சந்திர போஸ், ஜவகர்லால் நேரு, சர்வபள்ளி இராதாகிருஷ்ணன் போன்ற சுதந்திர போராட்ட வீரர்களுக்கு முன்னால் தனது திறமையை பிரதிநிதித்துவப்படுத்தினார். இவரது மாமா தேவுலப்பள்ளி கிருட்டிணா சாஸ்திரி எழுதிய பிரபலமான தேசபக்திப் பாடலான “ஜெய ஜெய ஜெய பிரிய பாரதி” என்ற பாடலுக்கு இசையமைத்து பாடியுள்ளார்.

## வாழ்க்கை
தேவி அகில இந்திய வானொலியில் நாட்டுப்புற இசைத் தயாரிப்பாளராக இருந்தார்.

இவரது சகோதரி விஞ்சமூரி அனுசுயா தேவியுடன் இணைந்து ஆந்திராவின் குறிப்பிடத்தக்க கவிஞர்களுக்கு இசையமைத்துள்ளார். இவர்களில் திருவரங்கம் சீனிவாச ராவ் என்பவரும் அடங்கும். இவரது தாய் மாமா கிருட்டிண சாஸ்திரி பிரம்ம சமாஜத்தில் ஓர் ஆர்வத்தை வளர்த்து, சமூக மறுமலர்ச்சிக்காக பணியாற்றி அந்த அமைப்புக்கு பாடல்களை எழுதினார். இவர்கள் பல பொதுக் கூட்டங்களில் அந்தப் பாடல்களைப் பாடினர்.

## விருதுகள்
இவர் சமீபத்தில் தனது இரண்டு புத்தகங்களான பாவ கீதலு, நாட்டுப்புற பாடல்களின் தொகுப்பு ஆகியவற்றை வெளியிட்டார். 1977 ஆம் ஆண்டில் ஆந்திர பல்கலைக்கழகத்த்தில் முனைவர் பட்டம் பெற்றார். அமெரிக்காவில் வாழ்நாள் சாதனையாளர் விருதும், பாரிஸில் ‘நாட்டுப்புற இராணி’ என்ற விருதும் பெற்றுள்ளார்.

1979 ஆம் ஆண்டு வெளியான *[[மாபூமி]]* என்ற திரைப்படத்திற்கு இசையமைத்துள்ளார். இவர் "ஆந்திராவின் நாட்டுப்புற இசை"யைப் பற்றி எழுதினார். இவர் 2016 மே 17 அன்று அமெரிக்காவில் ஹியூஸ்டனில் இறந்தார்.

## மேற்கோள்கள்

பகுப்பு:2016 இறப்புகள்
பகுப்பு:பாடகர்கள்
பகுப்பு:நாட்டுப்புறப் பாடகர்கள்
பனிமலர் தொழில்நுட்பக் கல்லூரி

**பனிமலர் தொழில்நுட்பக் கல்லூரி**, அண்ணா பல்கலைக்கழகத்தின் இணைவுக்கல்லூரிகளில் ஒன்று .
## அறிமுகம்
பனிமலர் தொழில்நுட்பக் கல்லூரி ஜெயஸ்ரீ கல்வி அறக்கட்டளையால் தொடங்கப்பட்டது.
## படிப்புகள்
இக்கல்லூரியின் பின்வரும் படிப்புகள் வழங்கப்பட்டு வருகின்றன.
கணினி அறிவியல் மற்றும் பொறியியல்
தகவல் தொழில்நுட்பம்
மின் மற்றும் மின்னணுவியல் பொறியியல்
இயந்திர பொறியியல்
## சான்றுகள்

பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
பத்மவாணி கலை மற்றும் அறிவியல் மகளிர் கல்லூரி

**பத்மவாணி கலை மற்றும் அறிவியல் மகளிர் கல்லூரி**   
 
தமிழ்நாடு பெரியார் பல்கலைக்கழகத்தின் இணைவு பெற்றுள்ள தனியார் கல்லூரி. இக்கல்லூரி சேலம், தமிழ்நாட்டில் செயல்பட்டு வருகின்றது. 
## அறிமுகம்
திறமையான மற்றும் அர்ப்பணிப்புள்ள பணியாளர்கள் பாடத்திட்ட மற்றும் பாடநெறி நடவடிக்கைகளில் அவர்களை ஊக்குவிக்க. சமுதாயத்தில் உள்ள சவால்களை எதிர்கொள்ள பெண்களை வளர்க்கும் நோக்குடன் 2005இல் தொடங்கப்பட்டது.
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கலை, அறிவியல்  இளநிலலை
# கலை, அறிவியல் முதுநிலை
# கலை, மற்றும் அறிவியல் நிறைஞர்
# முனைவர் பட்டம்
## சான்றுகள்

பகுப்பு:சேலம்
லீசா ஜாய்

**லீசா ஜாய் ()** ஒரு அமெரிக்கத் திரைக்கதை ஆசிரியர், இயக்குநர் மற்றும் தொலைக்காட்சித் தொடர் தயாடிப்பாளர் ஆவார். எச்பிஓவின் தொலைக்காட்சித் தொடர் *வெஸ்ட்வர்ல்டு* இனை உருவாக்கி தயாரித்துள்ளார். சூலை 2017 இத்தொடரிற்காக எம்மி விருதினை வென்றார்.

## மேற்கோள்கள்

## வெளியிணைப்புகள்

* 

பகுப்பு:வாழும் மக்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:ஆங்கில அமெரிக்கர்கள்
தாண்டி நியூட்டன்

**மெலனி தாண்டிவே நியூட்டன் ()** (பிறப்பு 6 நவம்பர் 1972)  () ஒரு பிரித்தானிய நடிகை ஆவார். இவர் பல்வேறு பிரித்தானிய மற்றும் அமெரிக்கத் திரைப்படங்களில் நடித்துள்ளார்.

*[[கிராஷ் (திரைப்படம்)|கிராஷ்]]* (2004), *[[த பேர்சுயிட் ஒப் கப்பினஸ்]]* (2006), *[[2012 (திரைப்படம்)|2012]]* (2009) ஆகிய திரைப்படங்களில் நடித்துள்ளார்.
2016 இலிருந்து எச்பிஓ தொலைக்காட்சித் தொடர் *[[வெஸ்ட்வொர்ல்டு (தொலைக்காட்சித் தொடர்)|வெஸ்ட்வொர்ல்டு]]* இல் நடித்து வருகிறார்.
இவர் கோல்டன் குளோப் விருது, சனி விருதுகள், மற்றூம் பாப்தா விருதுகளை வென்றுள்ளார்.

## மேற்கோள்கள்

## வெளியிணைப்புகள்

* 
* 
*Thandie Newton Photo on Guidingweb.info 

பகுப்பு:ஆங்கிலேயத் திரைப்பட நடிகைகள்
பகுப்பு:ஆங்கிலேயத் தொலைக்காட்சி நடிகைகள்
பகுப்பு:வாழும் மக்கள்
ரமீன் ஜவாடி

**ரமீன் ஜவாடி ()** , பிறப்பு சூலை 19, 1974) ஒரு இரானிய செருமன் இசையமைப்பாளர் ஆவர். கிராமி விருதுகள் 2009 மற்றும் 2018 ஆம் ஆண்டுகளில் வழங்கப்பட்டது.  *[[மர்மதேசம்]]*, *[[அயன் மேன் (2008 திரைப்படம்)|Iron Man]]*, *[[பசிபிக் ரிம்]]* போன்ற திரைப்படங்களுக்கு இசையமைத்துள்ளார். கேம் ஆஃப் த்ரோன்ஸ் (தொலைக்காட்சித் தொடர்)|கேம் ஆஃப் த்ரோன்ஸ், பிரிசன் பிரேக் மற்றும் பெர்சன் ஆப் இன்ட்ரெஸ்ட் போன்ற தொலைக்காட்சித் தொடர்களுக்கு இசையமைத்துள்ளார். இவர் இரண்டு எம்மி விருதுகளை வென்றுள்ளார்.

## மேற்கோள்கள்

## வெளியிணைப்புகள்
* 
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:திரைப்பட இசையமைப்பாளர்கள்
பகுப்பு:தொலைக்காட்சி இசையமைப்பாளர்கள்
பகுப்பு:நிகழ்பட ஆட்ட இசையமைப்பாளர்கள்
நேர்கொண்ட பார்வை (தொலைக்காட்சி நிகழ்ச்சி)

**நேர்கொண்ட பார்வை** என்பது 17 பெப்ரவரி 2020 முதல் திங்கள் முதல் வியாழன் வரை இரவு 8 மணிக்கு கலைஞர் தொலைக்காட்சியில் ஒளிபரப்பாகும் கலந்துரையாடல் நிகழ்ச்சி ஆகும்.

இது பிரபலமான ஜீ தமிழ் நிகழ்ச்சியான சொல்வதெல்லாம் உண்மை என்ற நிகழ்ச்சியை போன்று பொது மக்களின் வாழ்க்கையில் நடக்கும் காதல் திருமணம், குடும்ப பிரச்சனை, ஜாதி வெறி, கணவன் மனைவி பிரச்சனை, பெண்களுக்கு எதிராக நடக்கும் வன்முறைகள் போன்ற பல பிரச்சனைகளை மையமாக வைத்து அவர்களின் பிரச்சினைகளுக்குத் தீர்வு கொடுத்து உதவுகிறது. இந்த நிகழ்ச்சியை சொல்வதெல்லாம் உண்மை புகழ் மற்றும் நடிகை லட்சுமி ராமகிருஷ்ணன் என்பவர் தொகுத்து வழங்குகிறார்.

## மேற்கோள்கள்

## வெளி இணைப்புகள்
* கலைஞர் தொலைக்காட்சி வலையகம்
* கலைஞர் தொலைக்காட்சி

பகுப்பு:கலைஞர் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
மது நடராஜ்

**மது நடராஜ்** (பிறப்பு: பிப்ரவரி 24, 1971) பெங்களூரில் வசிக்கும் ஒரு இந்திய பாரம்பரிய, சமகால நடனக் கலைஞர் மற்றும் நடன இயக்குநர் ஆவார்.

## ஆரம்ப கால வாழ்க்கை
மது நடராஜ் பிப்ரவரி 24, 1971 அன்று பெங்களூரில் எம்.எஸ்.நடராஜன் மற்றும் இந்திய பாரம்பரிய நடனக் கலைஞரான மாயா ராவ்  ஆகியோருக்குப் பிறந்தார்.

## கல்வி
மது நடராஜ் பெங்களூரு மவுண்ட் கார்மல் கல்லூரியில் வணிகத்துறையில் இளங்கலை பட்டம் (பி.காம்) பெற்றார். பெங்களூரில் உள்ள கதக் மற்றும் ஆடற்கலை நாட்டிய பயிற்சி பள்ளியில் சேர்ந்து  நடனத்தைக் கற்றுக்கொண்டார்.

மது நடராஜ் தனது தாயார் மாயா ராவ், அத்தை சித்ரா வேணுகோபால் மற்றும் முன்னா சுக்லா ஆகியோரின் கீழ் கதக் நடனத்தில் பயிற்சி பெற்றார்.

மது நடராஜ் நியூயார்க்கின் ஜோஸ் லிமோன் மையத்தில் கரேன் பாட்டரிடமிருந்து சமகால நடனத்தில் பயிற்சி பெற்றார். இவர் கரேன் பாட்டர் மற்றும் சாரா பியர்சன் ஆகியோரிடமிருந்து இந்த நடனத்தைக் கற்றுக்கொண்டார்.

இந்தியாவின் நாட்டுப்புற மற்றும் தற்காப்பு நடனங்களில் பயிற்சி பெற்ற இவர், பி.கே.எஸ் ஐயங்கார் நுட்பத்தைப் பயன்படுத்தி யோகா பயின்றார்.

அவர் பாரதிய வித்யா பவனில் இதழியல் துறையில் பட்டம் பயின்றார். மேலும் 2018 ஆம் ஆண்டு நிலவரப்படி இந்திரா காந்தி திறந்த வெளி பல்கலைக்கழகத்தில் மானுடவியலில் முதுகலைப் பட்டம் பெற்றார்.

## தொழில்
1995 ஆம் ஆண்டில் நடராஜ் எஸ்.டி.இ.எம். எனப்படும் ஒரு நடன நிறுவனத்தை அமைத்தார். அவை முறையே விண்வெளி,   நேரம், ஆற்றல் மற்றும் இயக்கத்தை குறிப்பிடுவன ஆகும். இந்த நிறுவனம், கதக் மற்றும் நடன அமைப்பான  நாட்டிய பயிற்சி பள்ளியின்  செயல்திறன் பிரிவாக இயங்குகிறது.

மது நடராஜ் கஜுராஹோவில் நடைபெற்ற கஜுராஹோ விழா, தில்லியில் நடந்த புராண குய்லா விழா, அகமதாபாத் சங்கீத நாடக அகாதமி ஏற்பாடு செய்த நிருத்ய கிருதி; பாபிலோனின் திருவிழா; கதக் மகோத்சவம், டெல்லி, லக்னோ  கனடா மற்றும் டொராண்டோவின் கலாநிதி சர்வதேச நடன விழா போன்ற பல்வேறு நடன விழாக்களில் பங்கு பெற்றுள்ளார்.

## விருதுகள்
இவர், கதக் நடனத்தில் படைப்பு மற்றும் சோதனை நடனத் துறையில் திறமை காட்டியதற்காக 2010 ஆம் ஆண்டில் நடராஜ் சங்கீத நாடக அகாதமியின் உஸ்தாத் பிஸ்மில்லா கான் யுவ புராஸ்கர் விருது பெற்றார். இவர்  'இந்தியா டுடே' பத்திரிகையின் 50 இளம் சாதனையாளர் விருதை வென்றார். இவர் 2011 இல் மோகன் கோக்கர் விருதையும் பெற்றார்.

## மற்ற விருப்பங்கள்
மது நடராஜ் புத்தக வாசிப்பை நேசிப்பவராக உள்ளார். நடனம் முதல் பெண்கள் பிரச்சினைகள் வரை பல்வேறு தலைப்புகளில் கட்டுரைகளும் எழுதுகிறார்.

இவர், *ஸ்டெம்* (விண்வெளி, நேரம், ஆற்றல், இயக்கம்) எனப்படும் நடன நிறுவனத்தை நிர்வகிப்பதைத் தவிர, ஐரோப்பா, அமெரிக்கா, தென்கிழக்கு ஆசியா, ஆஸ்திரேலியா மற்றும் நியூசிலாந்து ஆகிய நாடுகளில் கலாச்சார அமைப்புக்கான திட்டங்களை வடிவமைத்துள்ளார். மேலும், கலைநிகழ்ச்சிகளுக்கு ஒரு ஆதரவு அமைப்பை வழங்கும், புதிய திறமைகள் மற்றும் கருத்தாக்கங்களை ஊக்குவிப்பதற்கும், நடனம் தொடர்பான கருத்தரங்குகள் மற்றும் பட்டறைகளை நடத்துகின்ற நிறுவனங்கள் மற்றும் கலைக்கான முயற்சிகளைச் செய்யும் *கிரியா* என்கிற அமைப்பினை இவர் தொடங்கினார். நாட்டியத்திற்காக மாநில அளவிலான ஒரு அதிநவீன அமைப்பை அமைப்பதே இவரது கனவு ஆகும் என தெரிவித்துள்ளார்.

## மேற்கோள்கள்

பகுப்பு:கதக் நடனக் கலைஞர்கள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:இந்தியப் பாரம்பரிய பெண் நடனக் கலைஞர்கள்
நேற்று இன்று நாளை (இசை)

நேற்று, இன்று, நாளை ( Netru Indru Naalai) என்பது இந்திய இயக்குநர் மணிரத்னம் அவர்களால் இந்தியாவின் சென்னையில் நடைபெற்ற இசை நாடக நிகழ்ச்சிகளின் தொடராகும். இந்த நிகழ்ச்சிக்கான நடனத்தை கலா மற்றும் பிருந்தா ஆகியோர் வழங்கினர். இந்நிகழ்ச்சியைப் பார்க்க 12,000 பேர் வந்ததாக உறுதிப்படுத்தப்படாத தகவல்கள் வந்தன.

## கண்ணோட்டம்
2000 ஆம் ஆண்டில் முதன்முதலில் கருத்தியலாக நடத்தப்பட்ட நிகழ்ச்சி "பான்யான்" என்ற அமைப்பிற்கு அதன் கட்டட நிதிக்கு நிதி திரட்ட உதவுவதற்காக ஒரு நிகழ்வாக இருந்தது. இந்நிகழ்ச்சியில் நடிகை ரேவதி மற்றும் நடிகர் அமீர்கான் ஆகியோர் இடம்பெற்றிருந்தனர். இது சென்னையில் உள்ள இந்திய விமான நிலைய மைதானத்தில் நடைபெற்றது.

அடுத்த நிகழ்ச்சி 2002 திசம்பர் 2002இல் சென்னை, இந்திய தொழில்நுட்பக் கழகத்தில் நடைபெற்றது. இது சுமார் 10,000 பார்வையாளர்களைக் கொண்டிருந்தது. இதன் வடிவம் பாடல்கள் மற்றும் நடனங்கள் முதல் நிகழ்ச்சியைப் போலவே இருந்தது. தொலைக்காட்சி உரிமைகள் விஜய் தொலைக்காட்சிக்கு வழங்கப்பட்டன.

பிப்ரவரி 2006 இல், நேற்று, இன்று, நாளை நிகழ்ச்சியின் மூன்றாவது தவணை பிராடுவே இசை பாணியில் தமிழ்நாட்டின் சென்னையில் உள்ள சேப்பியார் பொறியியல் கல்லூரியில் நடத்தப்பட்டது. மணிரத்னம் இயக்கிய, மூன்று மணி நேர பாடல், நடனம் மற்றும் நாடகக் களியாட்டம் தமிழகத் திரைப்படத்துறையிலிருந்து, அதன் வெவ்வேறு காலங்களில் நேற்று, இன்று, மற்றும் நாளை வழியாக, உறுதியான செல்லுலாய்டு தருணங்களை மேடையில் உயிர்ப்பித்தது. இந்த நிகழ்ச்சியில் 100 நடனக் கலைஞர்கள் மற்றும் நாடு முழுவதும் உள்ள நடிகர்கள் மற்றும் நடிகைகள் இடம்பெற்றனர். புகழ்பெற்ற திரைப்பட இசையமைப்பாளர் ஏ.ஆர்.ரகுமான் இந்த நிகழ்ச்சிக்காக ஒரு சிறப்பு பாடலை இயற்றினார். மேலும் தயாரிப்பில் ஈடுபட்ட மற்ற குறிப்பிடத்தக்க தொழில்நுட்ப வல்லுநர்களில் கலை இயக்குநர் சாபு சிரில் மற்றும் விருது பெற்ற இயக்குநர் / ஒளிப்பதிவாளர் ராஜிவ் மேனன் ஆகியோர் அடங்குவர்.

## ஆளுமைகள்
ஒன்று அல்லது அதற்கு மேற்பட்ட நிகழ்ச்சிகளில் பங்கேற்ற திரைப்பட பிரபலங்கள், முக்கியமாக தமிழகத் திரைப்படத்துறை, பாலிவுட், மற்றும் மலையாளத் திரைப்படத் துறையைச் சேர்ந்தவர்கள் பின்வருமாறு:

*கமல்ஹாசன்
*விஜய்
*மாதவன்
*விக்ரம்
*மோகன்லால்
*அசின் (நடிகை)
*அபிஷேக் பச்சன்
*பிரகாஷ் ராஜ்
*பரத்
*சிரேயா சரன்
*கிரண் ராத்தோட்
*பூஜா
*சதா
*மாளவிகா
*ரோகிணி
*விவேக்
*ஜெனிலியா
*ஸ்ரீதேவி
*வினீத்
*அப்பாஸ்
*சாம்
*விவேக் ஒபரோய்
*சிலம்பரசன்
*லைலா
*ரேவதி
*சிம்ரன்
*சிறீகாந்த்
*சோபனா
*ஆர்யா
*பானுப்ரியா
*சந்தியா
*ரீமா சென்
*ஷில்பா ஷெட்டி
*ஹரிணி
*சுஜாதா மோகன்

## குறிப்புகள்

## வெளி இணைப்புகள்
*Netru Indru Naalai 
*Gallery of Stage Production Netru Indu Naalai 

பகுப்பு:இசை
எட் ஹாரிசு

**எட்வர்ட் ஆலன் ஹாரிசு ()** (பிறப்பு: நவம்பர் 28, 1950) ஒரு அமெரிக்க நடிகர், தயாரிப்பாளர், இயக்குநர், மற்றும் திரைக்கதை ஆசிரியர் ஆவார். *[[அப்பல்லோ 13 (திரைப்படம்)|அப்பல்லோ 13]]* (1995), *டிரூமன் ஷோ* (1998), *பொல்லக்* (2000), *[[எ பியூட்டிஃபுல் மைன்டு (திரைப்படம்)|எ பியூட்டிஃபுல் மைன்டு]]* (2001) ஆகிய திரைப்படங்களில் நடித்ததர்காக அறியப்படுகிறவர். பல ஆசுக்கர் விருதுகளுக்கு பரிந்துரைக்கப்பட்டுள்ளார்.

எச்பிஓ அறிவியல் புனைவு தொலைக்காட்சித் தொடர் *[[வெஸ்ட்வொர்ல்டு (தொலைக்காட்சித் தொடர்)|வெஸ்ட்வொர்ல்டு]]* (2016–தற்காலம்) இல் நடித்ததற்காக எம்மி விருதினை வென்றார்.

## மேற்கோள்கள்

## வெளியிணைப்புகள்

* 
* 
* 
* 

பகுப்பு:1950 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:வாழும் மக்கள்
சுமா சுதீந்தரா

**சுமா சுதீந்திரா** (Suma Sudhindra) இவர் ஓர் கர்நாடக இசைக் கலைஞரும், இந்தியாவின் வீணையில் நிபுணரும் ஆவார். மேலும், இவர் ஒரு இசை நிகழ்ச்சியை நிகழ்த்துபவராகவும், ஆசிரியராகவும், ஆராய்ச்சியாளரும் மற்றும் நிர்வாகியாகவும் இருக்கிறார். 2001 ஆம் ஆண்டில் கர்நாடகாவின் இரண்டாவது மிக உயர்ந்த விருதான, ராஜ்யோத்சவ விருது இவருக்கு வழங்கப்பட்டது. முனைவர் சுமா சுதீந்திரா தனது தலைமுறை இசைக்கலைஞர்களில் வீணையை முன்னிலைப்படுத்தியவர் ஆவார்.

## ஆரம்ப நாட்கள் மற்றும் தனிப்பட்ட வாழ்க்கை
இவருக்கு வித்வான் இராஜா ராவ் மற்றும் வித்வான் சிட்டி பாபு ஆகியோரால் பயிற்சி அளிக்கப்பட்டது. இவர் தற்போது பெங்களூரில் வசிக்கிறார். இவரின் கணவர் ஒரு பல் மருத்துவர் ஆவார். இவர்களுக்கு இரண்டு மகள்கள் உள்ளனர். இவர் ஒரு தீவிர பொன்சாய் சேகரிப்பாளருமாவார்.

## தொழில்
வீணையின் மெல்லிசை ஒலிகளுக்கு பெயர் பெற்ற சிட்டிபாபு பாணி இவரிடம் உள்ளது. இவர் அமெரிக்கா, ஐக்கிய இராச்சியம், சிங்கப்பூர் மற்றும் மலேசியாவில் பரவலாக சுற்றுப்பயணம் செய்து பல இசை நிகழ்ச்சிகளை வழங்கியுள்ளார். இவர் பல ஆண்டுகளாக பல வீணைக் குழுக்களுக்கு தலைமை தாங்கி வருகிறார்.

## தரங்கிணி வீணை
சுமா "தரங்கிணி வீணை" என்ற ஒன்றை கண்டுபிடித்துள்ளார். இது வீணையின் ஒரு சிறிய பதிப்பாகும். தரங்கிணி வீணை என்பது இந்தியாவின் மிகப் பழமையான சரம் கருவியாகும். இது கற்றல் மற்றும் கலைகளின் தெய்வமான சரசுவதியுடன் தொடர்புடையது. வீணை இசைக்கருவிகளின் ராணி என்றும் அழைக்கப்படுகிறது. வேத இலக்கியங்களில் குறிப்பிடப்பட்டுள்ள இசைக் கருவிகளின் முதன்மையான மூன்று கருவிகளில் இதுவும் ஒன்று. மற்றவை புல்லாங்குழல் மற்றும் மிருதங்கம் என்பதாகும். பழங்காலத்திலிருந்தே, தரங்கிணி வீணை தெய்வீக கருவியாக வர்ணிக்கப்படுகிறது. வீணை வாசிப்பது யோகமாக கருதப்படுகிறது. இராமாயணம், மகாபாரதம் போன்ற பெரிய காவியங்களும் வீணையைப் பற்றி பேசுகின்றன.

### கருநாடக இசை-ஜாஸ்
இவர் பல ஆண்டுகளாக இடச்சு ஜாஸ் குழுவான எசுபினிபெக்சுடன் பல இணைவு நிகழ்ச்சிகளை வழங்கியுள்ளார்.

### பிற முயற்சிகள்
சுமா இந்திய இசை அனுபவ மையத்தின் இயக்குநர் ஆவார். இந்த மையம் ஒரு புதிய வகையான அருங்காட்சியகமாகும். குச்சிபுடி நடனக் கலைஞர் வீணா மூர்த்தி விஜயுடன் இணைந்து  "கலைஞர்களின் உள்நோக்க இயக்கம்" என்ற ஒரு அமைப்பை நிறுவினார். இம்மையம் 2007 முதல் பெங்களூர் சர்வதேச கலை விழாவை ஏற்பாடு செய்கிறது. பெங்களூர் சர்வதேச கலை விழா என்பது கலைஞர்களுக்கான ஒரு கலாச்சார தளமாகும். 2017இல் சங்கீத நாடக அகாதமி விருது இவருக்கு வழங்கப்பட்டது. இவர் அமெரிக்க ஐக்கிய நாடுகளில் பல முறை தனது இசை நிகழ்ச்சிகளை நிகழ்த்தியுள்ளார். பால்டிமோர் மேயர் இவரது இசை நிகழ்ச்சியை கேட்டபின் இவருக்கு ஒரு கெளரவ குடியுரிமையை வழங்கினார். நாடு முழுவதும் உள்ள அறிஞர்கள் மற்றும் இசை ஆர்வலர்கள் இவரது இசையை பல்வேறு தலைப்புகளுடன் கௌரவிப்பதன் மூலம் தங்கள் பாராட்டுகளை வெளிப்படுத்தியுள்ளனர்.

## விருதுகள் மற்றும் வாழ்த்துக்கள்
2001 இல் கர்நாடக இரண்டாவது மிக உயர்ந்த விருதான, ராஜ்யோத்சவ விருது இவருக்கு வழங்கப்பட்டது. தமிழக அரசின் கலைமணி விருது பெற்றுள்ளார். கர்நாடக கணகல பரிஷத்தின் கானகலாசிறீ விருது இவருக்கு வழங்கப்பட்டது. தியாகராஜ ஞானசபாவிலிருந்து "வைனிகா கலாபூசண்" என்ற பட்டம் வழங்கப்பட்டது.

## மேற்கோள்கள்

பகுப்பு:கருநாடக இசைக் கலைஞர்கள்
பகுப்பு:வாழும் மக்கள்
பகுப்பு:வீணை இசைக் கலைஞர்கள்
பகுப்பு:பெங்களூரைச் சேர்ந்த இசைக்கலைஞர்கள்
திபாலி பர்தாகூர்

**திபாலி பர்தாகூர்** *(Dipali Barthakur)* அசாமைச் சேர்ந்த ஓர் இந்தியப் பாடகர் ஆவார். இவரது பாடல்கள் முக்கியமாக அசாமிய மொழியில் பாடப்பட்டன .  1998 ஆம் ஆண்டு இந்தியாவின் நான்காவது மிக உயர்ந்த குடிமகன் விருதான பத்மசிறீ விருது இவருக்கு வழங்கப்பட்டது . 
## பிறப்பு
அசாம் மாநிலத்திலுள்ள சிவசாகர் மாவட்டம்சோனாரி நகரத்தில் பிசுவாநாத் போர்தாக்கூர் மற்றும் சந்திரகாந்தி தேவி தம்பதியருக்கு மகளாக திபாலி தாக்கூர் 1941 ஆம் ஆண்டு சனவரித் திங்கள் 30 ஆம் நாள் பிறந்தார். 
## இசை வாழ்க்கை
பர்தாக்கூர் ஒன்பதாம் வகுப்பு படிக்கின்ற இளம்வயதிலேயே பாடகியாக தனது வாழ்க்கையைத் தொடங்கினார்.  1958 ஆம் ஆண்டு  குவகாத்தியின்  அகில இந்திய வானொலியில் "மோர் போபாய் லகோரி என்ற பாடலை பாடினார்.இதே ஆண்டில் லச்சிட் போர்புகன் (1959) படத்திற்காக "யோவ்போன் அமோனி கோரே செனாய்தோன்" என்ற பாடலையும் பாடினார். 
இவர் பாடிய புகழ்பெற்ற பிற அசாமிய மொழிப் பாடல்கள் வறுமாறு :
*சோனோர் காரு நாலேச் முக்
*யோவ்போன் அமோனி கோரே செனாய்தோன்  
*யூண்டோன் யூனாலைட்" 
*கொன்மனா போராக்சைர் சிப்" 
*சேனை மோய் யாவ் தெயி" 
*ஓ 'போந்து சோமோய் பேல் அமர் பேல்" 
## தனிப்பட்ட வாழ்க்கை
பர்தாக்கூர்  தனது கடைசி பாடலான "லூயிட்டோ நெயாபி போய் என்ற பாடலை 1969 ஆம் ஆண்டில்   பாடினார். அதன்பிறகு இவர் கடுமையான  மோட்டார் நியூரான் நோய் எனப்படும் இயக்க நரம்பணு நோயால் பாதிக்கத் தொடங்கினார்.  இந்நோய் இவரது பாடலுக்குத் தடையாக இருந்தது மற்றும் சக்கர நாற்காலியைப் பயன்படுத்த கட்டாயப்படுத்தியது. 
இவர் 1976 ஆம் ஆண்டு அசாமில் இருந்த ஒரு பிரபல இந்திய கலைஞரும் ஓவியருமான நீல்பவன் பருவாவை மணந்து கொண்டார், நீல் பவன் புகழ்பெற்ற அசாமி எழுத்தாளர் பினந்தா சந்திரா பருவாவின் மகன் ஆவார் . 2018 ஆம் ஆண்டு குவகாத்தியிலுள்ள நெம்கேர் மருத்துவமனையில் நீண்ட காலம் நோய்வாய்ப்பட்டு திசம்பர் மாதம் 21 ஆம் நாளில் மரணமடைந்தார். 
## விருதுகள்
பர்தாக்கூருக்கு 1990-92 ஆம் ஆண்டு நாட்டுப்புற மற்றும் பாரம்பரிய இசைக்கான  பிரிவில் பத்மசிறீ விருது வழங்கப்பட்டது.
இவரது சில விருதுகள் / அங்கீகாரங்கள் கீழே பட்டியலிடப்பட்டுள்ளன:
*பத்மசிறீ விருது ( 1998 )  : கலைக்கு இவர் செய்த பங்களிப்புக்காக  இந்திய அரசாங்கம் இவருக்கு வழங்கியது.  
*சில்பி போட்டா விருது (2010) : கலைக்காக அசாம் அரசாங்கம் வழங்கும் விருது  
*அதியு ஆண்டிக் சில்பி விருது: சதோவ் அசோம் லெக்கிக்கா சோமரோவ் சமிதி வழங்கும் கலை விருது
## மேற்கோள்கள்

பகுப்பு:1941 பிறப்புகள்
பகுப்பு:2018 இறப்புகள்
பகுப்பு:பாடகர்கள்
பகுப்பு:அசாமிய நபர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சிவசாகர் மாவட்ட மக்கள்
ஆரணி கோட்டை

**ஆரணி கோட்டை** என்பது தமிழ்நாட்டில், திருவண்ணாமலை மாவட்டம், ஆரணி நகரில் அமைந்துள்ள கோட்டையாகும். 

தொண்டை மண்டலத்தில், பல்லவர்கள் வரலாற்று பக்கங்களில் தனியிடத்தை பிடித்திருப்பது ஆரணி பகுதியாகும். பிற்கால சோழர்கள் ஆட்சிகாலத்தில் சிற்றரசர்களாக குறுகிப்போன பல்லவர்களின் வழித்தோன்றலின் ஒரு பிரிவான கடம்பூர் சம்புவராயர்கள் ஆவார்கள். இவர்கள் படைவீட்டை தலைமையிடமாக கொண்டு ஆட்சி புரிந்தனர். இவர்களின் மூதாதையர்களின் நிலைநாட்ட முயன்றனர்.

ஆரணி மண்டலேஷ்வரர்கள் தங்களின் ஆட்சிக்குட்பட்ட பகுதிகளை கண்காணிக்கவும், பாதுகாக்கவும், நிர்வாகம் செய்யவும் வசதியாக கோட்டை கட்டிக்கொள்ள அனுமதி அளித்தனர். இப்படி கட்டப்பட்டதுதான் இன்று கான்கிரீட் கட்டிடங்களின் அடித்தளமாக மாறிப்போயுள்ள ஆரணி கோட்டை. இந்த கோட்டைக்காக ஆரணியை அடுத்த படைவீட்டை சுற்றியுள்ள குன்றுகளில் இருந்து பாறைகள் வெட்டி எடுக்கப்பட்டுள்ளன. விஜயநகர பேரரசர்களின் கோட்டை கொத்தளங்களில் என்னென்ன சிறப்பம்சங்கள் இருக்குமோ அத்தனை சிறப்பம்சங்களும் ஆரணி கோட்டையிலும் இடம்பெற்றிருந்தன. மண்டலேஸ்வரர்களுக்கான அரண்மனைகள், அதிகாரிகள், படைவீரர் குடியிருப்புகள், ஆயுத கிடங்கு, குதிரைகளுக்கான லாயம் என அனைத்து அம்சங்களுடன், சுற்றிலும் அகழியுடன் இந்த கோட்டை விளங்கியது. அதோடு சூரியகுளம், சந்திர குளம், சிம்மக்குளம் போன்ற குளங்களும் கோட்டையை ஒட்டி அமைந்தன. இதில் இரண்டு குளங்கள் மட்டுமே இப்போதும் இருந்து கொண்டிருக்கின்றன.

வரலாற்று சின்னமாக கருதப்படும் ஆரணி கோட்டை மைதானத்தில் அமைந்துள்ள இராபர்ட் கெல்லியின் நினைவுத்தூண் பொ.ஊ. 1760 ல் நடந்த கர்நாடகப் போரில் ஆற்காடு கோட்டையும், ஆரணி கோட்டையும் கிழக்கிந்திய கம்பெனி வசம் சென்றது. அப்போது மதுரையை ஆண்ட மகமூத்கான் என்ற மருதநாயகம் மற்றும் ராபர்ட் கெல்லி கிழக்கிந்திய படை கம்பெனிக்கு ஆதரவாக ஆரணி கோட்டையை தாக்கினார். இந்த தாக்குதலில் ஆரணி கோட்டையின் பெரும்பகுதி நாசமானது. இந்த போரில் வீரமரணம் அடைந்த இராபர்ட் கெல்லி மற்றும் கர்னல் வைசூப் உட்பட பலரின் நினைவாக நினைவுத்தூண்கள் எழுப்பப்பட்டன.

## இதனையும் காண்க
* ஆரணி ஜாகீர்
* ஆரணி அரண்மனை
* ஆரணி சண்டை

## மேற்கோள்கள்

பகுப்பு:தமிழகக் கோட்டைகள்
பகுப்பு:திருவண்ணாமலை மாவட்டம்
சுமதி மூர்த்தி

**சுமதி மூர்த்தி** (Sumathi Murthy) இவர் பெங்களூரை தளமாகக் கொண்ட ஓர் இந்துஸ்தானி இசைப்பாடகரும், இசையமைப்பாளரும் மற்றும் அகனள், அகனன், ஈரர், திருனர்களின் ஆர்வலரும்  ஆவார். இவர் ஆக்ரா கரானா என்ற பாடல் வகையைப் பாடும் இசைக் கலைஞராவார். மேலும், வினோதமானவர்களின் உரிமைகள் இயக்கத்திலும் தீவிரமாக செயல்பட்டு வருகிறார்.

## இசை வாழ்க்கை
இவர் 12 வயதிலிருந்தே தனது இசை நிகழ்ச்சியைத் தொடங்கினார்.  பண்டிட் இராமராவ் நாயக்கிடமிருந்து 17 ஆண்டுகள் இசைப்பயிற்சியைப் பெற்றுள்ளார்.  இவர் இந்தியா முழுவதும் பல இசை நிகழ்ச்சிகளை நிகழ்த்தியுள்ளார். மேலும், பல முக்கிய இசை விழாக்களிலும் பங்கேற்று வருகிறார். பி.ஜெயஸ்ரீ போன்ற பிரபல நாடக பிரமுகர்களுடன் பணியாற்றிய இவர், பல்வேறு நாடகக் குழுக்களுக்கும் இசையமைத்துள்ளார். சுமதி தற்போது பெங்களூரில் வசித்து வருகிறார். https://bangalore.afindia.org/khayal-and-thumris-by-sumathi-murthy/ 

சுமதி மூர்த்தியின் குரு, மறைந்த பண்டிட் இராமராவ் நாயக், ஆக்ரா கரானா உஸ்தாத்துகளான உஸ்தாத் அட்டா உசேன் கான் மற்றும் உஸ்தாத் பயாசு கான் ஆகியோரிடமிருந்து இந்துஸ்தானி பாரம்பரிய இசையைக் கற்றுக்கொண்டார் என்பது குறிப்பிடத்தக்கது. சுமதி மூர்த்தி கைம்முரசு இணை மேதை பண்டித் குரு மூர்த்தி வைத்யாவுடனும், ஆர்மோனிய இசைக் கலைஞர் சிறீ எஸ்.ஆர். இராமகிருட்டிணன் ஆகியோருடன் இணைந்து பணியாற்றியுள்ளார். ஆக்ரா கரானா பாணி மிகவும் ஆண்பால் பாணி என்று புரிந்து கொள்ளப்பட்டாலும். ஜோஹ்ரா பாய் அகர்வாலி போன்ற சில கலைஞர்கள் இந்த வகையை மிகவும் தனித்துவமான முறையில் ஆராய்ந்துள்ளனர். ஆக்ரா கரானா காயலின் கட்டமைப்புகளை உருவாக்குவதன் மூலம் அதன் விளக்கத்திற்காக அறியப்படுகிறது. இது கேட்பவர்களுக்கு பாடல் மற்றும் உணர்ச்சிகளைப் புரிந்துகொள்ள உதவுகிறது. இது ஒரு சுருக்கமான காட்சி அனுபவத்தை உருவாக்குகிறது.

முனைவர் புளோ என்பவருடன் இணைந்து சாகிரி என்ற திட்டத்தில் இவர் ஈடுபட்டுள்ளார், இது பாலினங்கள், மின்னணுவியல், காட்சி படங்கள், கவிதை மற்றும் இசை ஆகியவற்றைக் கலக்கும் பல ஊடக நிகழ்ச்சியைக் கொண்டுள்ளது. இவர் இந்த திட்டத்தில் இசையமைப்பாளராகவும், பாடகராகவும் மற்றும் பாடல் எழுதுபவராகவும் பணியாற்றினார்.

## வினோதமான செயல்பாடு
2006 ஆம் ஆண்டில், இலெசுபிட் என்ற பெயரில் பிறந்த வினோதமான பெண்களுக்காக இவர் ஒரு ஆதரவுக் குழுவை உருவாக்கினார். இவரும் சுனில் மேனன் என்பவரும் இந்த வினோதமானவர்களின் கதைகளைப் பகிர்ந்து கொள்ள வாய்வழி வரலாற்றுத் திட்டத்தை செய்து வருகின்றனர். தென்னிந்தியாவில் பிறந்த பெண் பாலினம் மற்றும் பாலியல் சிறுபான்மையினரை மையமாகக் கொண்ட பாலின உள்ளடக்கம் நோக்கி புத்தகத்தை இவர்கள் இணைந்து கூட்டாக எழுதியுள்ளனர்.

அகனள், அகனன், ஈரர், திருனர்களின் சமூகம் மற்றும் இந்திய தண்டனைச் சட்டத்தின் சர்ச்சைக்குரிய பிரிவு 377 இன் தாக்கம் பற்றி பேசிய *பிரேக்கிங் ஃப்ரீ* என்ற ஆவணப்படத்திலும் மூர்த்தி இடம் பெற்றுள்ளார்.

## வெளியீடுகள்
பாலினத்தின் "பாரம்பரிய" கருத்துக்கள் பல நூற்றாண்டுகளாக சமூக-கலாச்சாரங்களில் ஊடுருவியுள்ளதால், கலை நிகழ்ச்சிகள் சமுதாயத்தின் மற்ற பகுதிகளைப் போலவே ஒரே மாதிரியாக வேரூன்றியுள்ளன. இதற்கு விடையிறுக்கும் விதமாக "டுவேர்ட்ஸ் ஜென்டர் இன்குளூசிவ்லி" (பாலின உள்ளடக்கத்தை நோக்கி): பாலினத்தைச் சுற்றியுள்ள தற்கால கவலைகள் பற்றிய (சுனில் மோகனுடன்) ஆய்வுப் பணிகளைப் பற்றிய ஆராய்ச்சியினை வெளியிட்டுள்ளார்.

## குறிப்புகள்

பகுப்பு:வாழும் மக்கள்
பகுப்பு:பாடகர்கள்
பகுப்பு:ந.ந.ஈ.தி நபர்கள்
பகுப்பு:பெங்களூரைச் சேர்ந்த இசைக்கலைஞர்கள்
ரேவதி கிருட்டிணா

**ரேவதி கிருட்டிணா** ( Revathy Krishna) இவர் ஓர் இந்திய வீணைக் கலைஞராவார். இவர் கருநாடக இசை, மெல்லிசை மற்றும் திரைப்பட இசை இரண்டிலும் இவரது திறமை புகழ் பெற்றது. வீணையின் மீதான இவரது தீவிர ஆர்வத்தைக் கண்ட, இவரின் தாயார், இவரது காலத்தின் புகழ்பெற்ற வயலின் கலைஞர்களை சிறந்த ஆசிரியர்களாகக் கொண்டு இவருக்கு ஒரு முறையான பயிற்சியை வழங்கினார்.

## ஆரம்ப கால வாழ்க்கை
ரேவதி செல்வகுமார் என்ற பெயரில் பிறந்த ரேவதி கிருட்டிணா, செல்வகுமார் மற்றும் லட்சுமி என்பவரின் மகள் ஆவார். ரேவதியின் சகோதரர் சந்திரன் ஒப்பனை அறுவை சிகிச்சை நிபுணராக இருந்தார். தற்போது அவர் ஓய்வில் உள்ளார். இசை மேதை தியாகராஜரின் சீடர் வம்சாவளியைச் சேர்ந்த இவர், தியாகராஜரின்ன் புனித சீடரான தில்லைஸ்தானம் ராம ஐயங்காரின்பேத்தியாவார். மதுரையில் உள்ள தெராலி இராமசாமி ஐயங்காரிடமிருந்து வாய்ப்பாட்டில் ஆரம்ப பயிற்சி பெற்ற பிறகு, இவர் தனது 12 வயதில் வீணையை கையில் எடுத்தார். மேலும் இவரது ஆர்வத்தை கண்ட இவரின் தாயார் சுந்தரம் ஐயர் என்பவரின் கீழ் பயிற்சி பெற வைத்தார். பின்னர் இவர் கே. பி. சிவானந்தம் மற்றும் சாரதா சிவானந்தம் ஆகியோரின் கீழ் தனது கலையை நன்றாக வடிவமைத்தார். அங்கு இவர் தஞ்சை பாணி இசையில் பயிற்சி பெற்றார்.

## திரைப்பட இசை
இவர் மேடையிலும் திரைப்படங்களிலும் மற்றும் திரைப்பட பாடல்களிலும் இசை நிகழ்ச்சிகளை நிகழ்த்துகிறார். பல ஒலித் தொகுப்புகள் மற்றும் காணொளி பாடல் தொகுப்புகள்லும் இவர் தோன்றியுள்ளார். ரஜினிகாந்த், கமல்ஹாசன் மற்றும் ஏ. ஆர். ரகுமான் போன்றவர்களின் பாடல்களுக்கு வீணையில் இசை வழங்கியிருப்பது இசை ரசிகர்களிடையே பிரபலமாக உள்ளது.

## நிகழ்ச்சிகள்

தமிழ்நாடு, ஆளுநர் மாளிகையில் ஆளுநர் பி. எஸ். ராம் மோகன் ராவ் பதவியேற்பு நிகழ்ச்சியில் இவர் தனது சிறப்பு இசை நிகழ்ச்சியை நிகழ்த்தியுள்ளார். 
இந்தியக் குடியரசுத் தலைவர் ஆ. ப. ஜெ. அப்துல் கலாம் முன்னிலையிலும் சிறப்பு இசை நிகழ்ச்சியை நிகழ்த்தியுள்ளார். 
2012 சூலை அன்று நடந்த உலக தமிழ் மாநாட்டிலும் இவரது இசை நிகழ்ச்சி நிகழ்த்தப்பட்டது. 
தில்லியைத் தளமாகக் கொண்ட வீணை அறக்கட்டளை மற்றும் இந்திரா காந்தி தேசிய கலை மையம் ஆகியவை 2007 இல் ஏற்பாடு செய்த வீணை நவராத்திரியிலும் இசை நிகழ்ச்சி நிகழ்த்தப்பட்டது. 
திருவையாற்றில் வருடந்தோறும் நடைபெறும் தியாகராஜர் ஆராதனையில் தவறாமல் தனது வீணை இசை நிகழ்ச்சியினை நிகழ்த்துகிறார். 
இலங்கை, யாழ்ப்பாணத்தில் நெல்லியடி மத்திய கல்லூரியில் ரேவதி கிருஷ்ணாவின் வீணை இசை நிகழ்ச்சி நடைபெற்றது. 
காஞ்சிபுரத்தில் நடைபெற்ற அத்திவரதர் வைபவத்தின் நிறைவு நாளுக்கான இசை நிகழ்ச்சியில் வீணை இசை நிகழ்ச்சியினை நிகழ்த்தியுள்ளார்.
ஆசிய பசிபிக் கலாச்சார விழாவில் பங்கேற்க அழைக்கப்பட்டார். மேலும் அதில் இந்தியாவை பிரதிநிதித்துவப்படுத்தினார். இந்த நிகழ்வு ஜப்பானிய நகரமான புகுயோகாவில் நடைபெற்றது, மேலும் இது நமது தேசத்தின் பெருமையாக இருப்பது இவருக்கு ஒரு பெரிய மரியாதையாகும்.

## விருதுகள் மற்றும் சாதனைகள்
வீணையில் இவரது சிறப்புமிக்க பங்களிப்பிற்காக இவருக்கு கலைமாமணி விருது வழங்கப்பட்டது. 2008 இல் குமார கந்தர்வ விருது வழங்கப்பட்டது.

## குறிப்புகள்

பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:சென்னை இசைக்கலைஞர்கள்
பகுப்பு:வாழும் மக்கள்
பகுப்பு:வீணை இசைக் கலைஞர்கள்
ஜோதி ஹெக்டே

**ஜோதி ஹெக்டே** (Jyoti Hegde ) ஓர் ருத்ரவீணை மற்றும் கந்தர்பாணி கரானாவைச் சேர்ந்த சித்தார்  கலைஞர் ஆவார். இவர் தனது 12 வயதிலிருந்தே இசையைத் தொடர்ந்தார். தார்வாடு கர்நாடக பல்கலைக்கழகத்தில் இசையில் முதுகலைப் பட்டம் பெற்றார். விதுஷி ஜோதி ஹெக்டே ருத்ரவீணையில் முதல் மற்றும் ஒரே பெண் கலைஞர் ஆவார். அகில இந்திய வானொலியின் ருத்ரவீணை மற்றும் சித்தாரின் 'ஏ' தரக் கலைஞரான இவர், தொடர்ந்து தனது இசை நிகழ்ச்சிகளை நடத்தி வருகிறார்.

## வாழ்க்கை வரலாறு
ஜோதி ஹெக்டே கர்நாடகாவின் வடகன்னட மாவட்டத்தின் மிகப்பெரிய நகரமான சிர்சியில் பிறந்து வளர்ந்தார். இவர் தனது 12 வயதில் இருந்தே இசைப் பயிற்சி மேற்கொண்டு வந்தார். தனது 16 வயதில், தனது முதல் ஆசிரியர் பண்டிட் மறைந்த பிந்து மாதவ் பதக்கின் வழிகாட்டுதலின் கீழ் ருத்ரவீணையைக் கற்கத் தொடங்கினார். ருத்ரவீணை மற்றும் சித்தாரில் 15 ஆண்டுகளாக நடந்த ஒரு மராத்தான் ஆய்வு,தனது கலையில் சிறந்து விளங்குவதற்கான தாகத்தை அதிகரித்தது. மேலும் இவர் பண்டிட் இந்துதர் நிரோடியுடன் துருபத பாணியில் பயிற்சி பெற்றார். ருத்ரவீணையில் புகழ்பெற்ற ஆசிரியர் புது தில்லியைச் சேர்ந்த உஸ்தாத் ஆசாத் அலிகான் மற்றும் மும்பையைச் சேர்ந்த உஸ்தாத் பகுதீன் தாகர் ஆகியோர் வழிகாட்டலில் இசையை மேம்படுத்தினார். குரு-சிஷ்ய பரம்பரையில் ஒரு இசைக்கலைஞராக இவரது பரிபூரணத்திலும், இவர் தேர்ச்சி பெற்ற கலைக்கு மரியாதை செலுத்தும் மனப்பான்மையிலும் தன்னை வெளிப்படுத்துகிறார்.

விதுஷி ஜோதி ஹெக்டே ருத்ரவீணையின்ன் முதல் மற்றும் ஒரே பெண் வீரர் ஆவார். முற்றிலும் மாறுபட்ட இரண்டு கருவிகளை இசையமைப்பதில் இவர் தனித்துவமானவர். ஜுகல்பந்தி மற்றும் பஞ்ச சித்தார் நிகழ்ச்சிகளை தனது மாணவர்களைக் கொண்டு ஏற்பாடு செய்து வருகிறார். இவரது புகழ் இந்தியா மற்றும் வெளிநாட்டிலிருந்து சீடர்களை ஈர்த்துள்ளது. இவர் ஒரு சிறந்த எழுத்தாளர், ருத்ரவீணையைப் பற்றிய கட்டுரைகளை வெளியிடுகிறார்.

## தனிப்பட்ட வாழ்க்கை
ஜி. எஸ். ஹெக்டே என்பவரைத் திருமணம் செய்து கொண்ட இவருக்கு ஒரு மகன் உள்ளார்.

## விருதுகள் மற்றும் அங்கீகாரம்
ஜோதி ஹெக்டே நாத நிதி விருது, கலா சேத்தனா மற்றும் துருபதமணி போன்ற விருதுகளை வென்றுள்ளார்.

## குறிப்புகள்

பகுப்பு:வாழும் மக்கள்
பகுப்பு:சித்தார் இசைக் கலைஞர்கள்